stanford-oval/wikipedia huggingface dataset:
Save as Draft
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 14 |  |
|  ארצות הברית | מצעד 40 השירים למבוגרים | 19 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד השירים העכשוויים למבוגרים | 45 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 26 ביוני 2017 | רדיו עכשווי | קפיטול |  |
הערות שוליים

1 2  Hot/Modern/AC Future Releases | Hot Adult Contemporary Rock Songs and Release Dates | ..., web.archive.org, ‏2017-06-19
↑  Katy Perry Chart History, Billboard
↑  Katy Perry – Save as Draft (באנגלית), נבדק ב-2019-04-26
↑  www.katyperry.com, www.katyperry.com
↑  Witness, נבדק ב-2019-04-26
| קייטי פרי |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים • הופעות | דיסקוגרפיה • וידאוגרפיה • פרסים ומועמדויות • שירים • הופעות |  |
| אלבומי אולפן | Katy Hudson • One of the Boys • Teenage Dream • Prism • Witness • Smile • 143 |  |
| הוצאות מחודשות | Teenage Dream: The Complete Confection |  |
| מיני-אלבומים | Ur So Gay • MTV Unplugged |  |
| אלבומי וידאו | The Prismatic World Tour Live |  |
| סיבובי הופעות | "Hello Katy Tour" • "California Dreams Tour" • "Prismatic World Tour" • "Witness: The Tour" • "The Lifetimes Tour" |  |
| רצפי הופעות | "Play" |  |
| ערכים קשורים | ראסל בראנד (בעל לשעבר) • אורלנדו בלום (ארוס) |  |
| קייטי פרי – סינגלים |
| --- | --- | --- |
| One of the Boys | "I Kissed a Girl" • "Hot n Cold" • "Thinking of You" • "Waking Up in Vegas" |  |
| Teenage Dream | "California Gurls" • "Teenage Dream" • "Firework" • "E.T." • "Last Friday Night (T.G.I.F.)" • "The One That Got Away" • "Hummingbird Heartbeat" • "Pearl" |  |
| Teenage Dream: The Complete Confection | "Part of Me" • "Wide Awake" |  |
| Prism | "Roar" • "Unconditionally" • "Dark Horse" • "Birthday" • "This Is How We Do" |  |
| Witness | "Chained to the Rhythm" • "Bon Appétit" • "Swish Swish" • "Save as Draft" • "Hey Hey Hey" |  |
| Smile | "Never Really Over" • "Small Talk" • "Harleys in Hawaii" • "Never Worn White" • "Daisies" • "Smile" • "Cry About It Later" • "Not the End of the World" |  |
| 143 | "Woman's World" |  |
| סינגלים שיווקיים | "Ur So Gay" • "Not Like the Movies" • "Circle the Drain" • "Peacock" • "Walking on Air" • "Every Day Is a Holiday" • "What Makes a Woman" |  |
| סינגלים אחרים | "Rise" • "Cozy Little Christmas" • "365" • "Electric" • "When I'm Gone" |  |
| שיתופי פעולה | "Starstrukk" • "If We Ever Meet Again" • "Who You Love" • "Feels" • "Con Calma (Remix)" |  |
| --- | --- |
בקרת זהויות :  MusicBrainz work: a3e63fa0-b996-4563-b565-fb9d88646700
אולורוטיטן

| אולורוטיטן |
| --- | --- |

תקופה
קרטיקון עליון, 72–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאוריה
סדרה:: בעלי אגן דמוי עוף
תת־סדרה:: צרפודה
משפחה:: הדרוזאוריים
תת־משפחה:: לאמבאוזאוריים
סוג:: אולורוטיטן
מין:: אולורוטיטן ארהרנסיס
שם מדעי
 Olorotitan ‏גודפרויט אט אל., 2003

שחזור אפשרי
אולורוטיטן (שם מדעי: Olorotitan) הוא סוג של דינוזאור הדרוזאורי מתקופת הקרטיקון עליון שלפני 72 עד 66 מיליון שנה, עד להכחדת הקרטיקון הגדולה.
מאפיינים

מאובניו של הדינוזאור התגלו בתצורות אודורכוקאן (אנ') שבאמור, ברוסיה. החפירות הראשונות חשפו שלד כמעט שלם, שכלל גולגולת, עמוד שדרה, רגליים אחוריות וזנב. דינוזאור זה תואר ב-2003 בידי החוקר פסקל גוטפרויט (Pascal Godefroit) וצוותו. פירוש שמו הוא: "ברבור טיטאני". הסוג כלל מין אחד, Olorotitan arharensis.
הוא היה בינוני בגודלו, אורכו המרבי הגיע ל-8 מטר ומשקלו ל-2–3 טון. החוקר תומאס הולץ הבן העריך ב-2012 שאורכו הכולל עלה על 12 מטרים, כך שהיה הדרוזאור ענקי. במראהו הוא דמה ללמבאוזאורוס או לפרזאורולופוס ואולי היה קרוב להדרוזאורים של אמריקה הצפונית. ייתכן שהוא היגר לעבר אמריקה דרך המעבר מרוסיה - ברינגיה, כדי למצוא נתיבי מרעה חדשים נקיים מתחרות.
דינוזאור זה כמו קרוביו נכחד לפני 66 מיליון שנה, עם אחרוני הדינוזאורים.
בתרבות

דינוזאור זה הופיע בסדרה כוכב פרהיסטורי ובמשחקי המחשב Jurassic World Evolution 2 וJurassic World Evolution.
אז'ן פרנסואה וידוק

| --- | --- |

 לידה:  24 ביולי 1775 אראס, צרפת 
 פטירה:  11 במאי 1857 (בגיל 81) פריז, צרפת 
 מדינה:  צרפת 
 בן או בת זוג:  Fleuride-Albertine Maniez (28 בינואר 1830–22 בספטמבר 1847) 
 חתימה:   
 
אז'ן פרנסואה וידוק. רישום של אקיל דווריה (Devéria)
אז'ן פרנסואה וידוק (בצרפתית: Eugène François Vidocq; ‏24 ביולי 1775 – 11 במאי 1857) היה עבריין צרפתי שהציע את שירותיו למשטרה. הוא ייסד את המשטרה הפלילית בצרפת ופיקד עליה, וככל הידוע היה האדם הראשון שהקים וניהל סוכנות בילוש פרטית.
וידוק גייס 28 בלשים, כולם פושעים לשעבר שאותם שכנע לזנוח את עולם הפשע, ויחד עמם היה אחראי לפענוח מקרי פשע רבים ולמעצרם של עבריינים.
דמותו היוותה השראה ליוצרים רבים שפיארו את ספריהם בבני דמותו הבדיוניים. לאחדים מהם, כגון אונורה דה בלזק, שהיה ידידו הטוב, סיפק וידוק גם ידיעות אמיתיות מעולם הפשע ששימשו אותו ליצירת העלילה בספריו. דמותו של ווטרן, הוא ז'אק קולאן, המופיעה בספריו ומחזותיו של דה בלזק, מבוססת על דמותו של וידוק. כך גם דמותו של ז'אבר, יציר ספרותי של ויקטור הוגו ב"עלובי החיים". הוגו הסתמך על בסיס סיפור חייו של וידוק (באופן רופף) גם כאשר עיצב את דמותו של ז'אן ולז'אן.
זכרונותיו של וידוק עובדו לקולנוע מספר פעמים: בשנים 1909–1911 נעשו שלושה סרטים קצרים המגוללים את עלילותיו. ב-1923 נעשה סרט אילם, וב-1939 סרט מדבר. ב-1946 ביים דאגלס סירק גרסה הוליוודית בשם "סקנדל בפריז(אנ')", עם ג'ורג' סנדרס בתפקיד הראשי. בתחילת 1967 שודרה בצרפת סדרת טלוויזיה בת 13 פרקים קצרים.
בשנת 2001 ביים הבמאי הצרפתי פיטוף(אנ') את סרט הקולנוע שערים אפלים עם ז'ראר דפארדיה בתפקיד הבלש.
בסוף שנת 2018 יצא לאקרנים הסרט קיסר פריז, עם ונסן קאסל בדמותו של וידוק.
Ty - supermodel

| --- | --- |

הלוגו של התוכנית
 סוגה:  ריאליטי
 יוצרים:  טיירה בנקס 
 מנחים:  פיודור בונדרצ'וק
 ארץ מקור:  רוסיה
 שפות:  רוסית 
 מספר עונות:  4
 מספר פרקים:  46
 הפקה
 מפיק:  Aleksandr Mitroshenkov, אלכסנדר צקאלו, Pavel Korchagin, אלכסנדר רודניאנסקי 
 אתר צילומים:  מוסקבה 
 שידור
 רשת שידור:  CTC
 תקופת שידור מקורית:  27 במרץ 2004 – 22 בדצמבר 2007
 קישורים חיצוניים
 www.super-model4.ru
 דף התוכנית ב-IMDb
 
קסניה קחוביץ, זוכת העונה הראשונה
Ty - supermodel הייתה תוכנית מציאות רוסית המבוססת על הפורמט האמריקאי של הטופ מודל הבאה.
התוכנית עלתה לראשונה ב-2004. במהלך התוכנית המתמודדות גרות ביחד בבית במוסקבה ובמתחרות בכל פרק במשימות דוגמנות ובידור שונות. הפרס לזוכה הוא חוזה דוגמנות עם הסוכנות הבינלאומית "Point Models" והמחאה בסכום 250,000 דולר.
הזוכה בעונה הראשונה קסניה קחוביץ נהייתה לדוגמנית מצליחה ודגמנה בתצוגות של כריסטיאן דיור ולואי ויטון.
אל פאנל השופטים בעונה השנייה הצטרפה אוקסנה פדורובה, הדוגמנית הרוסייה המצליחה והראשונה מהמדינה שזכתה בתואר מיס תבל. הזוכה בעונה השנייה סווטלנה סרגיאנקו קיבלה הצעה על ידי נשיא רוסיה ולדימיר פוטין להיות חברה בפרלמנט כנציגת תעשיית הדוגמנות ההולכת ומתעצמת במדינה.
תסקיר

| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| עונה | תאריך בכורה |  | מנצחת | מקום שני |  | כמות משתתפות |  | מיקום הגמר |
| 1 | 27 במרץ 2004 |  | קסניה קחנוביץ' | אלכסנדרה אולייניק |  | 14 |  | רוסיה   סנקט פטרבורג |
| 2 | 29 בינואר 2005 |  | סבטלנה סרגיינקו | ארינה מורוזובה |  | 13 |  |  |
| 3 | 15 בינואר 2006 |  | טטיאנה פקורובסקאיה | ויקטוריה מארוסבה |  | 15 |  | רוסיה   נובוסיבירסק |
| 4 | 6 באוקטובר 2007 |  | טטיאנה קרוחינה | אלווטינה קופצובה יוליה קוצ'ינה |  | 13 |  | רוסיה   סנקט פטרבורג |
אהד אשכנזי

| --- | --- |

 לידה:  22 בדצמבר 1971 (בן 52) קיראון, ישראל 
 מדינה:  ישראל 
 מקום לימודים:  בית צבי  דרמה סטודיו לונדון 
 פרופיל ב-IMDb
 
אהד (אודי) אשכנזי (נולד ב-22 בדצמבר 1971) הוא במאי, איש תקשורת ומפיק.
ביוגרפיה והשכלה

אהד אשכנזי נולד בקיראון לאורינא רענן וישראל אשכנזי. אביו היה חוקר כרונו-ביולוגיה מפורסם. סבו מצד אימו היה מרדכי רענן, מפקד מחוז ירושלים מטעם האצ"ל בזמן מלחמת העצמאות, וסבו מצד אביו, היה שלמה פנחס אשכנזי, סופר וחוקר יהדות.

בנעוריו, היה אשכנזי חבר בחוג הבימה לנוער (התיאטרון הלאומי של ישראל) ושותף לפעילות אגודת ידידי הבימה.
בשנת 1993 למד בבית הספר הגבוה לאמנויות הבמה "בית צבי", זכה במלגת קרן אמריקה-ישראל בשנת 1994 עבר להתגורר באנגליה למשך שנתיים, שם השלים את לימודיו במגמת הבימוי של ה "דרמה סטודיו לונדון" בשנת 1996.
קריירה > טלוויזיה

בשנת 1999, ביים אשכנזי את "פרס האקדמיה לתיאטרון" עבור הערוץ הראשון בהנחייתו של עידן אלתרמן. לאחר הצלחת הטקס ביים אשכנזי פעמיים נוספות את "פרס האקדמיה לתיאטרון" בהנחייתו של אבי קושניר. ב-2001 ו-2002 ביים את "פרסי אופיר" עבור טלעד ובשנים 2000–2001, ביים עבור הזכיינית רשת את האירוע השנתי למען ילדי וראייטי "לב זהב" בהשתתפות מיטב אומני ישראל. בשנת 2002 ביים את "טקס אנשי השנה בספורט" עבור ערוץ הספורט ובשנת 2001 ביים את טקס "אנשי השנה" עבור הזכיינית קשת ואף ביים בשנת 2003 ספיישלים טלוויזיוניים לכבוד יום העצמאות, עבור הזכייניות קשת ורשת. בשנת 2002 ביים את תוכנית הכישרונות "בראבו" עבור ערוץ הילדים וטלעד. בין השנים 2002–2003 ערך אשכנזי את תוכנית הבידור "ערב אדיר" בהנחייתו של אדיר מילר עבור הזכיינית רשת, איתו גם פיתח בשנת 2006 את העונה הראשונה של הסיטקום "רמזור".
בין השנים 2004–2006 ניהל אשכנזי את ערוץ הבידור "ביפ" אשר הופק על ידי הזכיינית קשת בבלעדיות עבור HOT. במסגרת ניהולו העלה אשכנזי את תוכנית הסאטירה "הרצועה" בהנחיית אורי גוטליב ובהשתתפות יובל סמו, ליאור אשכנזי ועוד. התוכנית שודרה במהלך 4 עונות וכללה 189 תוכניות.
בשנים 2005–2006, העלה אשכנזי את התוכנית "עולמו של רנו פסקאל", התוכנית כללה 3 עונות ו-90 פרקים. תוכניות בולטות נוספות שעלו במהלך כהונתו כמנהל הערוץ היו "המאסטרו" תוכנית ראליטי אשר עקבה אחרי הזמר צביקה פיק, "דאבל דייט", "מכת מדינה" תוכנית ההיאבקות הראשונה בישראל, ומרתונים של "יום טוב" בהשתתפות סטנדאפיסטים מובילים.
כשנה לאחר כניסתו של אשכנזי לתפקיד מנהל הערוץ, העבירה HOT את שידורי הערוץ לאפיק 4 היוקרתי בממירי החברה.
בין השנים 2006–2007, עבד אשכנזי בפיתוח תוכניות בידור ותוכניות אירוח במחלקת הפיתוח של הזכיינית "קשת".
ב-2008 יצר עבור רשת, יחד עם המפיק יואב גרוס, את תוכנית הבידור "צחוק מעבודה" בהנחיית שלום אסייג. התוכנית שודרה בפריים טיים של הזכיינית במשך שבע עונות והפורמט שלה נמכר לשידור ברוסיה, צרפת וגרמניה. בשנת 2008 יצר וערך את שתי העונות הראשונות של תוכנית הבידור "שבוע סוף". קטעים נבחרים מהתוכנית שולבו במהלך שידורי החדשות ערב הבחירות. אשכנזי פיתח עבור "רשת" תוכניות נוספות ביניהן: "מי שואל אותך?" - שעשועון טריוויה, "עסק משפחתי".
באוגוסט 2010 מונה למנהל השלוחה הישראלית של ערוץ הבידור "קומדי סנטרל" מבית ויאקום, וב- 2011 פיקח על השקת הערוץ בישראל. במסגרת ההשקה שודר ספיישל טלוויזיוני גדול בן שני חלקים בשם "קבלו אותם" אשר שודר במקביל בזכיינית רשת. במהלך שנת 2011 פיתח והעלה בערוץ את: תוכנית הסאטירה היומית "קאמבק", את התוכנית "עונת החתונות וצרות אחרות", את העונה השנייה של הסיטקום "רד בנד", ורצועת סטנדאפ בשם "האוניברסיטה של קומדי סנטרל" בהנחיית קובי מימון ותוכניות רכש רבות ומגוונות. בשנת 2012 העלה הערוץ את "מחוץ לחוק" - תוכנית סטנדאפ בהנחיית רועי לוי ולוסי אהריש, ותוכנית הדייטים "סינגלס". באותה השנה פיתח אשכנזי יחד עם האנימטור אייל בי את תוכנית המערכונים "הפרויקט הירוק", הפורמט של התוכנית נמכר לליטא, אורוגוואי, סין ועוד. בשנה זו צורף אשכנזי לצוות הפיתוח הבינלאומי של קומדי סנטרל, בפיקוח ג'יל אופמן, מנהלת מותג קומדי סנטרל העולמית, בניסיון לייצר תוכן בינלאומי עבור ויאקום.
בשנת 2013 פיתח והעלה בערוץ את הסיטקום "החיים של אבי הזמר" ואת תוכנית האירוח "חיות לילה". זו השנה בה חודש רישיונו של הערוץ לשלוש שנים נוספות. בשנת 2014 החל לשתף פעולה עם יוצרי רשת והעלה בערוץ את הפרויקט "סרט אפס" ואת שעשועון השידוכים "בייב מגנט".
קריירה > תיאטרון

שנת 1994 הייתה תחילת דרכו בתיאטרון, כעוזר במאי במחזמר "גריז" בכיכובם של אקי אבני, צביקה הדר ועוד, ובהצגה "חשיבותה של רצינות" בכיכובה של חנה מרון. בשנת 1997, במסגרת פרויקט סיום לימודי הבימוי באנגליה, העלה אשכנזי את ההצגה "משחקים בחצר האחורית" מאת עדנה מזיא בתיאטרון גריינג' קורט באיליניג שבלונדון. את התפקיד הראשי בהצגה גלמה השחקנית מריה קאריג'ין לה הוא נשוי מאז שנת 1998. באותה השנה בהיותו בן 26, חזר אשכנזי לארץ והיה לאחד הבמאים הצעירים ביותר בתיאטרון הרפרטוארי.
ההצגות שבחר לביים עסקו לא פעם בנושאים מעוררי מחלוקת, בין היתר ההצגה "כחול בוער" מאת דייוויד גריר, שהועלתה בבית ליסין ועסקה בנושא ההומוסקסואליות בחיל האוויר של ארצות הברית.
בשנת 1997 כתב אשכנזי את המחזמר "הוגו" שהוצג בבית החייל (טבת הפקות) בחג החנוכה. באותה השנה הוא ביים את סיבוב ההופעות של "הקרקס של אולג פופוב" בישראל בהנחיית כוכבי ערוץ הילדים (טלית הפקות) ובשנת 1999 תרגם וביים את המחזמר "משתגעים מאהבה" מאת ג'ו דיפיטרו וג'ימי רוברטס.
בשנת 1998 תרגם לעברית וביים את המחזמר "מתנקשים" מאת סטיבן סונדהיים. המחזמר הועלה בתיאטרון בית ליסין, לציון שלוש שנים לרצח יצחק רבין בהשתתפותם של אלי גורנשטיין, חני נחמיאס ועוד. זכתה ההצגה בפרס "האקדמיה הישראלית לתיאטרון" בקטגוריית המחזמר הטוב ביותר.
עוד ב-1998, יחד עם איתי שגב, עיבד את ספרו של יאנוש קורצ'אק "יותם הקסם" להצגת יחיד בתיאטרון בית ליסין. בשנת 2000 ביים אשכנזי עבור תיאטרון בית ליסין את המחזה זוכה פרס הפוליצר "ארוחה עם חברים" מאת דונלנד מרגוליס. ההצגה הייתה מועמדת לפרס הקומדיה הטובה של השנה בפרס האקדמיה לתיאטרון וזיכתה גם את משתתפיה במועמדויות בקטגוריות המשחק. בשנת 2002 ביים אשכנזי את ההצגה "כשאת אומרת לא" מאת רבקה גילמן בתיאטרון באר שבע.
בשנת 2014 ביים גרסאות קונצרטנטיות של המחזמר "ככר דמשק" מאת שרה הירש ושי בייטל בניו יורק. בהפקה השתתפו כוכבי ברודוויי בין היתר: טובה פלדוש, ריצ'רד בלייק ועוד. המחזמר הוצג בברודוויי ב-BELOW 54 ובמלון וולדורף אסטוריה.
חיים אישיים

אשכנזי נשוי לשחקנית האנגליה מריה קאריג'ין (בתו של איש הטלוויזיה פיטר קריג'ין) ולהם 3 ילדים.
הערות שוליים

1 2 3 4 5 6 7  גילי איזיקוביץ, תכירו: אהד אשכנזי, המנהל הנכנס של ערוץ קומדי סנטרל, באתר הארץ, 7 בינואר 2011
↑  רענן, מרדכי מתוך אתר דעת - לימודי יהדות ורוח
↑  אודות אגודת ידידי הבימה מתוך אתר "הבימה"
↑  דרמה סטודיו לונדון אתר הבית של המגמה (באנגלית)
↑  Georg Szalai‏, Viacom Promotes Jill Offman to Head of Comedy Central Brand Outside U.S.,‏ מאתר ה"Hollywood Reporter", ‏ 01/11/2013
אולטן

אולטן (בגרמנית: Olten) היא עיר בקנטון זולותורן שבשווייץ והעיר הראשית של מחוז הנושא את שמה.
היסטוריה

כמויות משמעותיות של ממצאים מהתרבויות המגדלניות (16,000 עד 14,000 שנים לפני זמננו) נתגלו ליד אולטן. קיימים גם ממצאים המתוארכים לתקופה המזוליתית ולתקופה הנאוליתית, אך אין בנמצא שרידי ישוב ולא ממצאים קרמיים. גם מספרם של ממצאים מתקופת הברונזה ומתקופת הברזל מוגבל. במקום בו שוכנת אולטן היה ישוב (Vicus) בתקופה הרומית. שמו של היישוב לא ידוע, אך נראה שהייתה לו מידה מסוימת של חשיבות, וסביר להניח שהוא ייצג את קיומו של גשר על פני הנהר. היישוב הרומי נחרב ככל הנראה בסוף המאה ה-3 לספירה. באותה עת נבנו ביצורים על ראש הגשר בפינה הדרום-מזרחית של היישוב הקדום. מבצר זה ננטש במאה ה-4 ומאוחר יותר הוחלף בטירה גדולה יותר הדומה למבצרים מהתקופה הרומית המאוחרת שהגנו על מקומות חצייה של נהר הארה בזלותורן ובברוג.
היישוב מימי הביניים נבנה על יסודות הטירה הרומית. העיר מוזכרת לראשונה במקור משנת 1201 בשם Oltun. במאה ה-13 היה היישוב בבעלותם של רוזני פרובורג, ב-1377 הוא הועבר לבית קיבורג וב-1384 לבית הבסבורג. ב-1407 עברה אולטן לניהולה של העיר בזל, שהשקיעה בתשתיות, אך אלה נחרבו בשריפות שאירעו ב-1411 וב-1422. לאחר השריפה השנייה איבדה בזל את העניין בבנייתה מחדש של אולטן ומכרה אותה לזולותורן ב-1426.
במשך כל ימי הביניים, הייתה אולטן לא הרבה יותר מאשר ראש גשר מבוצר שבו ניתנו כמה שירותים, כמו נפחים ופונדקים. ההנחה היא שבשנת 1600 מנתה אוכלוסייתה כ-500 תושבים. ב-1653 היא איבדה את זכויותיה כעיר, כעונש על תמיכתה במורדים במלחמת האיכרים השווייצרית. מצב זה פתח מסורת ארוכה של מרידה בסמכות באולטן והעיר קיבלה בברכה את הפולשים הצרפתים כמשחררים ב-1798. ב-1814 דיכאה זולותורן מרד נוסף של הפטריוטים של אולטן כנגד החזרה של השלטון השווייצרי על כנו.
בסוף המאה ה-18 הגיעה אוכלוסייתה של אולטן ל-1,000 תושבים. גידול מהיר יותר חל לאחר חיבורה של העיר לרשת הרכבות ב-1856 והעיר הפכה למרכז תעשייתי ולצומת תשתיות וב-1900 מנתה אוכלוסייתה כ-7,000 תושבים.
בשנות ה-80 של המאה ה-19 התפתחה אולטן להיות המרכז האורבני השני בגודלו בקנטון והיא משכה אליה תשתיות נוספות כמו את בית החולים של הקנטון שנבנה ב-1880, בית ספר לעסקים שנבנה ב-1912 ובית ספר תיכון מרכזי לקנטון שנבנה ב-1938. אוכלוסיית העיר שילשה את עצמה במהלך המאה ה-20 והגיעה ל-21,000 ב-1970, אך מאז היא הצטמצמה במעט.
גאוגרפיה ודמוגרפיה

שטחה של אולטן הוא 11.5 קמ"ר. מתוכם 12.7% משמשים לחקלאות, 41.9% הם שטחים מיוערים, 40.5% הם שטחים  בנויים, 4.6% הם שטחי נהרות ואגמים ו-0.5% הם שטחים בלתי מעובדים. העיר העתיקה של אולטן שוכנת על רצועה שבין נהר ארה לבין נהר דינרן.
נכון לשנת 2014 מנתה אוכלוסיית אולטן 17,350 תושבים.
הערות שוליים

1 2  משרד הסטטיסטיקה הפדרלי של שווייץ
1 2  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007564441905171  GND: 4043506-4  HDS: 001168  LCCN: n82050869  MusicBrainz: 917c2b81-3e85-421c-a290-cbaf743a6fc7  NARA: 10045192  NKC: ge1168372  VIAF: 122633033   WorldCat (עם VIAF): 122633033
אדוארד סקופילד

אדוארד סקופילד (באנגלית: Edward Scofield;‏ 28 במרץ 1842 –  3 בפברואר 1925) היה פוליטיקאי אמריקאי מוויסקונסין, איש המפלגה הרפובליקנית, שכיהן כחבר הסנאט של מדינתו בשנים 1887–1891, וכמושל ויסקונסין ה-19 בשנים 1897–1901.
ראשית חייו

אדוארד סקופילד נולד בקלירפילד שבפנסילבניה. הוא עבד כשוליה בבית דפוס של עיתון בעיר אינדיאנה שבפנסילבניה במשך כמה שנים.
מלחמת האזרחים

עם פרוץ מלחמת האזרחים האמריקאית, התנדב סקופילד לשירות בצבא האיחוד והוצב כטוראי בפלוגה K של רגימנט העתודה ה-11 של פנסילבניה. הוא קודם לדרגת קורפורל ולאחר מכן לסמל, וב-15 באפריל 1863, לאחר קרב ההר הדרומי (אנ'), הוא מונה להיות קצין בדרגת לוטננט ראשון. לאחר מכן הוא קודם לדרגת קפטן ופיקד על פלוגתו.
סקופילד השתתף בקרבות ובצעדות של הרגימנט שלו עד לקרב הישימון (אנ') ב-5 במאי 1864, שם הוא נפל בשבי ודווח בטעות כהרוג. הוא הוחזק בשבי במשך עשרה חודשים, בהן הוא עבר ב-12 מחנות שבויים שונים בדרום עד שב-1 במרץ 1865 שוחרר בווילמינגטון, קרוליינה הצפונית. לאחר מכן הוענקה לו דרגת ייצוג של מייג'ור והוא שוחרר מהשירות.
לאחר המלחמה

במשך חודשים לאחר שחרורו, סבל סקופילד כתוצאה מהרעב והמחסור שהיו מנת חלקו בעשרת חודשי שביו. לאחר ההחלמה ממחלתו, הוא עבד בחברת הרכבות אטלנטיק וגרייט וסטרן. ב-1868 הוא עבר לאוקונטו שבוויסקונסין, שם הוא נכנס לעסקי תעשיית העץ והיה למנהל בחברת העץ מרינט. בהמשך הוא היה לנשיא של חברת עץ משל עצמו, חברת העץ סקופילד וארנולד.
ראשית הקריירה הפוליטית

סקופילד נכנס לפוליטיקה ב-1886 כאשר נבחר לסנאט של ויסקונסין מטעם המפלגה הרפובליקנית והביס את הדמוקרט איימוס הולגייט. הוא מונה לוועדה לניסוח חוקים, שבראשה הוא ישב, ולוועדת הרכבות. ב-1890 הוא התמודד בבחירות לתקופת כהונה שנייה, ותוצאות הבחירות היו צמודות דיין כדי שתתבצע ספירה חוזרת על ידי ועדת הבחירות. בבחירות אלו השיגו הדמוקרטים רוב בסנאט בפעם הראשונה מאז 1855, והרוב הדמוקרטי בוועדת הבחירות פסק לטובת יריבו הדמוקרטי של סקופילד, ג'ון פצר, והחליט שסקופילד הובס בהפרש של 15 קולות.
מושל ויסקונסין > בחירתו

ב-1896 נבחר סקופילד כמושל ויסקונסין ה-19. הוא נכנס למרוץ למשרת המושל כשמרן מול הרפובליקני הפרוגרסיבי, רוברט לה פולט, וזכה במועמדות המפלגה בסבב ההצבעה השישי. בנובמבר הוא הביס את יריבו הדמוקרטי ויליס סילברתורן בבחירות שהתמודדו בהן חמישה מועמדים.
בבחירות של 1898 התמודד סקופילד שוב על מועמדות הרפובליקנים מול לה פולט. לאחר מאבק על קולותיהם של הנציגים ברחבי המדינה, הצליח סקופילד להיבחר בסבב הראשון בוועידת המפלגה. בבחירות הכלליות הוא ניצח לאחר שזכה ב-53 אחוזים מהקולות. בבחירות של 1900 הוא לא התמודד על תקופת כהונה שלישית.
מושל ויסקונסין > כהונתו

במהלך תקופת כהונתו כמושל, הגיש סקופילד את התקציב הראשון של ויסקונסין מטעם המושל, הקים את מערכת החשבונאות המרכזית, ופיקח על שינוי של חוקי הבנקאות. הוא הרחיב את המימון לבתי הספר הציבוריים וסייע לארגן את גיוס הכוחות למלחמת ארצות הברית-ספרד.
הצעד המשמעותי ביותר של סקופילד במהלך תקופת כהונתו כמושל היה ככל הנראה הקמת נציבות המס המדינתית, קודמתה של מחלקת ההכנסות של ויסקונסין שקיימת כיום. הצעד הראשוני לחקר מיסי המדינה החל ב-1897, ולאחר מכן חוקק בית המחוקקים ב-1899 חוק להקמת נציבות מס מדינתית לעשר שנים. הנציבות הפכה לקבועה במהלך תקופת כהונתו כמושל של לה פולט.
לאחר שהשלים את תקופת כהונתו השנייה, שב סקופילד לניהול עסקיו באוקונטו.
חיים אישיים

סקופילד היה נשוי לאגנס פוטר. לשניים נולדו שלושה ילדים.
אדוארד סקופילד נפטר בביתו שבאוקונטו ב-3 בפברואר 1925, בגיל 82. הוא נטמן בבית הקברות אברגרין שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1739-1740
הערות שוליים

1 2 3 4  "A Gallant Comrade". The National Tribune. September 24, 1896. p. 8.
↑  "All Are United Now". Wisconsin State Journal. August 7, 1896. p. 1.
↑  "Scofield; Erdall Fails". Wisconsin State Journal. August 18, 1898. p. 1.
| --- | --- |
בקרת זהויות :  GND: 1191376303  LCCN: n97015573  SNAC: w6031pz2  VIAF: 65751578   WorldCat (עם VIAF): 65751578
אז'ן רוסו

| --- | --- |
אז'ן רוסו (מימין)
אז'ן רוסו (מימין)
 לידה:  1810 סן-דני, צרפת 
 פטירה:  1870  (בגיל 60 בערך)
 הישג בולט:  היה מס' 4 בעולם בשנת  1843
 מד כושר מרבי:  2406 (יולי 1870)
 מדינה:  צרפת,ארצות הברית
 
אז'ן רוסו (בצרפתית: Eugène Marsille Rousseau;‏ 1810–1870) היה שחמטאי צרפתי. בשנת 1839 עבר לניו אורלינס והיה החזק בשחקני העיר במחצית הראשונה של שנות ה-40' של המאה ה-19. גמביט רוסו נקרא על שמו.
עמדת הבסיס של גמביט רוסו
בשנת 1845 שיחק רוסו דו-קרב נגד האנגלי צ'ארלס סטנלי על תואר אליפות השחמט של ארצות הברית; זו הייתה ההתמודדות הראשונה מעולם על תואר זה. הפרס לזוכה היה 1000 דולר של אותם הימים (במונחי היום, כ-25 אלף דולר). רוסו הפסיד +8 =8 -15 (+ ניצחונות – הפסדים = תוצאות תיקו) וסטנלי הפך לאלוף הראשון של ארצות הברית.
עוזרו של רוסו בהתמודדות היה ארנסט מורפי שלקח את אחיינו בן השמונה, פול מורפי, יחד עמו והרשה לו לצפות במשחקים. לאחר סיום הדו-קרב הרשה לילד לשחק מול רוסו. מיד התברר שפול משחק טוב בהרבה מרוסו, למרות גילו הצעיר.
בשנת 1850 יוהאן לבנטל ביקר בניו-אורליאנס וניצח את רוסו 0–5. מול שמעון אברמוביץ וינוור הצליח רוסו טוב יותר. ניצחונו בשחור מתחרות פריז 1867 מובא בהמשך. בתחרות זו הגיע למקום האחרון, בצוברו 4/23 נקודות.
הערות שוליים

↑  Tim McGrew,‏ Giuoco Fortissimo: The Rousseau Gambit - Part 1, באתר ChessCafe.com
↑  Tim McGrew,‏ Giuoco Fortissimo: The Rousseau Gambit - Part 2, באתר ChessCafe.com
↑  Seven Ways to Compute the Relative Value of a U.S. Dollar Amount, 1774 to Present, באתר MeasuringWorth.com
↑  1. e4 e5 2. f4 Bc5 3. Nf3 d6 4. c3 Bg4 5. Bc4 Nd7 6. h3 Bxf3 7. Qxf3 Qe7 8. a4 a6 9. b4 Ba7 10. Na3 Ngf6 11. f5 c6 12. d3 h6 13. Nc2 Rd8 14. Be3 Bb8 15. O-O Nh7 16. Qg4 Qf8 17. h4 Ndf6 18. Qf3 Qe7 19. g4 d5 20. Bc5 Bd6 21. Bxd6 Qxd6 22. Bb3 O-O 23. Rad1 g5 24. Ne3 Kg7 25. h5 Rfe8 26. Rf2 Nf8 27. Rb2 b5 28. Ra2 d4 29. axb5 axb5 30. Nc2 Ra8 31. Rxa8 Rxa8 32. cxd4 exd4 33. Kg2 N8d7 34. Qf2 Nxg4 35. Qxd4+ Qxd4 36. Nxd4 Ne3+ 37. Kf3 Nxd1 38. Bxd1 Ne5+ 39. Ke3 Ra1 40. Be2 Rb1 41. Nf3 Nxf3 42. Bxf3 Rxb4 43. e5 c5 44. Bc6 Rb1 45. Ke4 b4 46. Kd5 b3 47. Kd6 b2 48. Ke7 Re1 49. f6+ Kg8 50. Be4 Rxe4 51. dxe4 b1=Q 52. Kd6 Qxe4 0-1
אז'ן פרומנטן

| --- | --- |

 לידה:  24 באוקטובר 1820 לה רושל, צרפת 
 פטירה:  27 באוגוסט 1876 (בגיל 55) לה רושל, צרפת 
 תחום יצירה:  ציור, ספרות 
 זרם באמנות:  אוריינטליזם 
 הושפע על ידי:  Jean-Charles-Joseph Rémond, Louis-Nicolas Cabat 
 יצירות ידועות:  Falconry in Algeria: the kill, Arab Riders Stop in the Forest, Courriers, country of Ouled-Nayls, in spring, Farmyard with Cattle 
 
אז'ן פרומנטן (בצרפתית: Eugène Fromentin;‏ 24 באוקטובר 1820 – 27 באוגוסט 1876) סופר וצייר, השייך לאוריינטליזם הצרפתי.
נולד במערב צרפת. לאחר שסיים את לימודי המשפטים, פנה להגשים את חלומו והחל ללמוד ציור. ב-1846 קיים מסע חשאי לאלג'יר. ובשנה שלאחר מכן שתיים מעבודותיו שעסקו באוריינט התקבלו לסלון, מה ששכנע אותו לבקר שם שוב. יצירותיו מ-1850–1851 כבר ביססו את המוניטין שלו כצייר אוריינטליסטי. ב-1853 ביקר באלג'יר בפעם השלישית, וביקורו האחרון נערך עם פתיחת תעלת סואץ ב-1869.
להצלחתו הגדולה ביותר זכה ב-1859, אז זכו יצירותיו בשבחים ובפרסים. הוא הציג עד מותו הפתאומי ב-1876.
"ערבים" משנת 1871
פרומנטן נזכר כיום יותר ככותב מאשר כצייר, בעיקר בזכות שני ספרי המסע שלו שזכו להצלחה רבה.
לקריאה נוספת

Stevens Mary Anne(ed), The Orientalists : Delacroix to Matisse : European painters in northern Africa and the near East, Royal Academy of Arts, London, 1984, p. 132
Saved My Life

"Saved My Life" (בעברית: "הציל/ה את חיי") הוא סינגל שהוקלט על ידי הזמרת-יוצרת האוסטרלית סיה. השיר יצא לאור ב-2 במאי 2020, כסינגל ראשון מתוך אלבום הפסקול Music – Songs from and Inspired by the Motion Picture, על ידי חברת התקליטים אטלנטיק רקורדס, מאנקי פאזל מיוזיק.